
Συγχαρητήριο μήνυμα Δημάρχου Κιλκίς στους επιτυχόντες και στις επιτυχούσες των Πανελλαδικών Εξετάσεων 2026 
Θερμά συγχαρητήρια στους Κιλκισιώτες νέους επιστήμονες για την εισαγωγή τους στα ανώτατα εκπαιδευτικά ιδρύματα της χώρας μας. Στέφονται νικητές μέσα από μια δύσκολη δοκιμασία και πρόκληση, συγχρόνως, την οποία αντιπάλεψαν με οργανωμένη προετοιμασία, αμέτρητες ώρες μελέτης και πίστη στις δυνάμεις τους.
Είναι και είμαστε όλοι περήφανοι για την επιτυχία τους και στο συναρπαστικό ταξίδι της γνώσης που ξεκινούν, καθώς σύντομα θα ανέβουν με αυτοπεποίθηση τα σκαλιά του δημόσιου Πανεπιστημίου, θα τους συνοδεύουν οι ειλικρινείς ευχές μας για πρόοδο και την κατάκτηση νέων κορυφών.
Είμαστε περήφανοι και για τους νέους και τις νέες μας, που δεν έφτασαν εκεί που ήθελαν και τους ενθαρρύνουμε να μην παραιτηθούν από τους στόχους τους αλλά να επιμείνουν και να ακολουθήσουν τα όνειρά τους.
Όλοι οι γονείς και οι εκπαιδευτικοί, που στάθηκαν αληθινοί αρωγοί και εμψυχωτές στο πλευρό των παιδιών αξίζουν τον επαινετικό μας λόγο και τον σεβασμό μας για την αγάπη και την αφοσίωσή τους.
Με ιδιαίτερη ικανοποίηση χαιρετίζουμε και την εισαγωγή εκατόν εξήντα ενός νέων φοιτητών στο δυναμικά εξελισσόμενο Τμήμα Δημιουργικού Σχεδιασμού και Ένδυσης του ΔΙΠΑΕ και τους καλωσορίζουμε στην πόλη μας, με θερμές ευχές για μια λαμπρή ακαδημαϊκή διαδρομή.

